《客中春怀》
明代·黄肃

竹里山鸡啼未休，江南二月景如秋。
半帘花雨寒欺袂，一片江如晚傍楼。
乱世青春如过梦，少年华发忽盈头。
故园动是经年别，满眼干戈添客愁。

作者简介：明应天府六合人，字敬夫。成化十四年进士。累官广西按察佥事，弘治末，思恩土官岑浚谋起事，肃毁其所筑丹良城，挫其谋。官至湖广按察副使。卒年八十六。